અત્યારે શાળા સંચાલકો મજબૂર વાલીઓને બેફામ લૂંટી રહ્યા છે. બધા વાલીઓ જો સંકલ્પબદ્ધ થઈને એવી શાળાનો બહિષ્કાર કરે તો છેતરનારા સંચાલકોનું કેટલું ચાલે? થિયેટરમાં પાંચ રૂપિયાના પોપકોર્નના બસો રૂપિયા આપણે રાજીખુશીથી ચૂકવીએ છીએ અને પછી ફરિયાદ કરી છીએ કે એ લોકો લૂંટે છે. આપણે સિનેમા જોતી વખતે પોપકોર્ન ખાવાનું બંધ કરીને તેમને પાઠ ભણાવવાને બદલે આપણી ખોટી મજબૂરી આગળ કરીને એમને લૂંટવાની પૂરી તકો આપીએ છીએ. આપણી મજબૂરી અને બેવકૂફી બન્ને આપણને ડુબાડે એમાં બીજાનો દોષ જોવાની જરૂર નથી.